Á mánudaginn hófst lestrarátak í öllum bekkjum Kerhólsskóla . Þessi ákvörðun var tekin með tilliti til niðurstaðna síðustu lestrarkannana , en við teljum að nemendur okkar geti bætt lestrarhæfni sína með samstilltu átaki heimilis og skóla . Barnið þitt fékk möppu með sér heim og í henni er að finna lestrarbók , skráningarblöð og lesskilningsverkefni . Nemendur lesa með foreldrum mánudag til laugardags ( 6x í viku ) . Átakið stendur í þrjár vikur ( gert er hlé í páskafríi ) . Því lýkur föstudaginn 6. apríl . Umsjónarkennari athugar skráningarblað nemandans daglega og ef ekki hefur verið lesið verður hringt í foreldrana til að ítreka mikilvægi þess að þessu heimanámi sé sinnt . Að átakinu loknu endurtökum við lestrarprófin frá því í janúar til að sjá hver afraksturinn er . Ef eitthvað er óljóst þá hvetjum við ykkur til að hafa samband við umsjónarkennara barnsins þíns .